Sagunt acollirà la Fira Gastronòmica de Millau durant este dissabte
20 de novembre 2017

![](/media/fu2ixbyt/55-img_8679-c.jpg) 

Sagunt rebrà este dissabte a la delegació francesa de Millau encarregada d'oferir la fira gastronòmica d’esta ciutat, agermanada amb nosaltres. Durant eixe dia, els representants francesos faran gaudir als assistents amb la seua bona gastronomia i cultura.

La presentació de la fira s'ha realitzat este matí en un acte en el saló de plens de l'Ajuntament de Sagunt. En l'acte han estat presents la regidora de Turisme i Agermanament, Natalia Antonino, i representants de les empreses que van assistir a Millau a principis de març d'enguany per participar en la primera part d’este intercanvi gastronòmic. Estes empreses del nostre municipi són Bodegas Ferri, Murbitter Cerveza Artesana, Restaurante Le Fou, la Taverna de la Serp, La Quintería i Espai Gaeta.

**“és un****a aposta més per l'intercanvi cultural amb la nostra ciutat agermanada”** i ha convidat **“tots els veïns i veïnes del municipi a que acudisquen a conèixer la rica gastronomia francesa. Espere que els productors francesos tinguen el mateix acolliment o major que vam tenir nosaltres amb els productors de Sagunt quan ens desplaçàrem en el mes de març d'enguany, on ens van acollir amb una meravellosa hospitalitat i van vindre a degustar tots els productes típics valencians que portàrem a la ciutat de Millau”**.

L'esdeveniment es desenvoluparà en diversos espais. Durant el matí del dissabte, el Mercat Municipal de Sagunt acollirà una degustació de productes de la regió d'Avairon, com formatge rocafort, trufes, aligot, vins de denominació francesa, cireres i melmelades. La degustació es farà en la zona exterior del mercat i es farà una venda de productes en el lloc de venda Nº9. A més, es realitzarà una visita guiada gratuïta per la ciutat, que finalitzarà en el mercat de Sagunt per poder gaudir de la degustació de productes francesos.

A la vesprada es realitzarà una visita guiada gratuïta pel patrimoni industrial del municipi, que finalitzarà en Bodegas Ferri, on també es podrà participar en la degustació de productes de Millau.

Les visites guiades es realitzaran a través de les oficines de Turisme i la venda de tiquets per a les degustacions es realitzarà a la Taverna de la Serp i a Bodegas Ferri al llarg de tota la setmana.

La immersió en la gastronomia francesa finalitzarà el dissabte a la nit amb dos cuiners de Millau, que oferiran un menú degustació en dos restaurants del municipi, La Quintería i Le Fou, amenitzat per músics francesos. El menú serà el mateix en els dos restaurants i les reserves es poden fer cridant per telèfon als mateixos (Le Fou, 96 265 13 57; La Quintería, 658 927 107).

  

![](/media/qimd3hqb/10-cartel_millau_coloro_5276_.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-acollira-la-fira-gastronomica-de-millau-durant-este-dissabte/ "Facebook")
*   [](http://twitter.com/share?url=https://aytosagunto.es/va/actualitat/sagunt-acollira-la-fira-gastronomica-de-millau-durant-este-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acollira-la-fira-gastronomica-de-millau-durant-este-dissabte/ "Linked In")
*   [](mailto:?body=https://aytosagunto.es/va/actualitat/sagunt-acollira-la-fira-gastronomica-de-millau-durant-este-dissabte/)